रामनगर से हल्द्वानी मार्ग सोमवार को अचानक मूसलाधार बारिश होने के चलते बंद हो गया है. इस मार्ग पर बैलपड़ाव के पास करकट नाला उफान पर आ गया है, जिससे नाले के दोनों तरफ वाहनों की लंबी कतार लग गई. तेज बहते नाले में भी बाइक सवार स्टंट दिखाने से बाज नहीं आ रहे हैं. उफनते नाले को पार करने के प्रयास में एक बाइक सवार नाले में गिर गया, जिसे स्थानीय लोगों की सहायता से बचाया गया. इस नाले के चलते यह मार्ग दो घंटे बंद रहा. बारिश रुकने के बाद नाले के जलस्तर में गिरावट आई, जिससे के बाद लोगों ने राहत की सांस ली.